cyanic-selkie/wikianc huggingface dataset:
Lintutyttö ja mies joka seurasi aurinkoa
Lintutyttö ja mies joka seurasi aurinkoa (, 1996) on Velma Wallisin kirjaama Alaskan athabasca-intiaanien legenda. Kirja kertoo Daagoosta ja Lintutytöstä, jotka tapaavat. Lintutyttö on itsenäinen nuori nainen, joka ei halua ryhtyä vaimoksi, vaikka hänen perheensä pakottaa. Kirja on ilmestynyt suomeksi Liken kustantamana vuonna 1998.
Gunnar Fogelholm
Gunnar Magnus Fogelholm (13. elokuuta 1894 Astrahan – 26. toukokuuta 1974) oli suomalainen insinööri, yrittäjä ja yritysjohtaja, joka sai teollisuusneuvoksen arvonimen.
Fogelholmin vanhemmat olivat insinööri Rudolf Fogelholm ja Maria Aline Isabella Cairenius ja puoliso vuodesta 1923 Maila Tuovi Annikki Ilmoranta, aiemmin Karlstedt. Fogelholm kävi oppikoulun Helsingissä ja valmistui insinööriksi Tampereen teknillisestä opistosta 1918. Hän työskenteli Tampereen Pellava- ja Rautateollisuus -yhtiön ja joidenkin muiden yritysten palveluksessa, kunnes perusti 1939 ruuvien valmistukseen keskittyneen Metra-yhtiön. Jo 1920-luvulla hän oli myös tehnyt useita opintomatkoja Pohjoismaihin ja työskennellyt kaksi vuotta minneapolislaisessa insinööritoimistossa. Metrasta tuli melko pian Suomen johtava ruuvitehdas ja ensimmäinen puuruuvien valmistaja maassa. Sota-aikana se tuotti myös erilaisia tarvikkeita puolustuslaitokselle. Sotien jälkeen Helsingistä Tammisaareen laajentunut yritys päätyi 1960-luvun alkuun mennessä kilpailijansa Fiskarsin omistukseen. Teollisuusneuvoksen arvonimen Fogelholm sai 1955.
Gonnostramatza
Gonnostramatza on kaupunki ja kunta Italiassa Sardinian hallintoalueella Oristanon maakunnassa. Kunnassa on arviolta 896 asukasta (vuonna 2016) ja sen pinta-ala on 17,64 neliökilometriä. Se sijaitsee 104 metrin korkeudella merenpinnan yläpuolella.
Live in London (Testamentin albumi)
Live in London on thrash metal -yhtye Testamentin livealbumi, joka julkaistiin vuonna 2005 levymerkillä Spitfire Records.
Gjerdrum
Gjerdrum on Norjan kunta. Se sijaitsee Vikenin läänissä, ja sen hallinnollinen keskus on Ask. Kunnan vaakuna on peräisin vuodelta 1993. Vuonna 2023 kunnassa asui 7 285 henkilöä.
Gjerdrumin kunta sijaitsee maanvyöryille erityisen herkällä alueella. 30. joulukuuta 2020 kuntakeskus Askissa tapahtui maanvyöry, joka on yksi Norjan kaikkien aikojen suurimmista.
Julie Newmar
thumb|Julie Newmar Julie Chalene Newmar (s. 16. elokuuta 1933) on yhdysvaltalainen näyttelijä. Hänet muistetaan etupäässä Batmanin Kissanaisena.
Newmar syntyi Los Angelesissa, Kaliforniassa, kolmesta lapsesta vanhimmaksi. Hän valmistui John Marshall High Schoolista ja on esiintynyt paitsi Batmanissa ja muissa televisiosarjoissa, myös elokuvissa ja teatterissa.
Newmarin naapuri, näyttelijä ja koomikko James Belushi syytti häntä vuonna 2004 kotirauhansa häiritsemisestä. Riita saatiin sovittua oikeussalin ulkopuolella. Newmar on nyttemmin jopa esiintynyt Belushin kanssa televisiossa.
Newmar oli vuosina 1977–1984 naimisissa lakimies J. Holt Smithin kanssa. Hänellä on yksi lapsi, John Jewl Smith, joka on kuuro ja kärsii Downin oireyhtymästä. Johnin syntyessä Newmarilla oli jo pitkälti yli neljäkymmentä vuotta ikää.
Kaarlo Lepistö
Karl Evert Jeremiaksenpoika Lepistö (k. 22. toukokuuta 1918) oli Tikkurilan punakaartin johtajia Suomen sisällissodassa. Ammatiltaan hän oli kirvesmies. Lepistö taisteli Karjalan rintamalla Kavantsaaressa, josta vetäytyi joukkoineen Viipuriin. Lepistö vangittiin Viipurin taistelussa ja teloitettiin vankileirillä.
Sven Tumba
Sven Olof Gunnar Tumba synt. Johansson (27. elokuuta 1931 Tukholma – 1. lokakuuta 2011 Danderyd) oli ruotsalainen jääkiekon olympiamitalisti ja maailmanmestari sekä maajoukkuetason jalkapalloilija ja golfaaja. Jääkiekkoa hyökkääjänä pelannut Tumba pelasi neljissä talviolympialaisissa ja 14 maailmanmestaruuskilpailuissa. Viralliseksi sukunimekseen hän vaihtoi vuonna 1965 lempinimensä Tumba, jonka oli saanut nuoruusvuosiensa kotipaikan, Tumban taajaman mukaan.
Jääkiekko
thumb|left|250px|Johansson maalinteossa [[Jääkiekko talviolympialaisissa 1952|Oslon talviolympialaisissa 1952.]] Tumba (Johansson) pelasi numerolla 17 sekä seurajoukkueessaan Djurgårdenissa että Ruotsin jääkiekkomaajoukkueessa ”Tre Kronorissa”. 1950- ja 1960-luvuilla Tumba voitti maajoukkueessa talviolympialaisten pronssia Oslossa 1952 ja hopeaa Innsbruckissa 1964 sekä maailmanmestaruuden vuosina 1953, 1957 ja 1962. Yhteensä hänelle kertyi seitsemän MM-mitalia. Boston Bruins valitsi hänet vuonna 1957 ensimmäisenä eurooppalaispelaajana NHL:n harjoitusleirille.
Tumballa on edelleen Ruotsin maajoukkueen maaliennätys, 186 maalia 245 maaottelussa, vuosilta 1950–1966. Hän voitti jääkiekossa kahdeksan Ruotsin mestaruutta. Djurgårdens IF on jäädyttänyt Tumban pelinumeron 5.
Muut lajit
Jalkapalloilijana Tumba pelasi Djurgårdenin jalkapallojaostossa, jossa voitti Ruotsin mestaruuden vuonna 1959. Hän pelasi myös Ruotsin maajoukkueessa viidessä ottelussa. Golfissa Tumba nousi pelaajana Ruotsin edustusjoukkueeseen ja teki erittäin merkittävän työn muun muassa ratasuunnittelijana lajin kehittämiseksi Ruotsissa. Hän myös esitteli lajin Neuvostoliiton alueelle. Ruotsin-mestaruuden hän voitti myös vesihiihdossa.
Myöhemmät vaiheet
Tumba valittiin kansainvälisen jääkiekkoliiton kunniagalleriaan ensimmäisten joukossa vuonna 1997. Hän kuoli Danderydin sairaalassa 1. lokakuuta 2011 sairasteltuaan jonkin aikaa. Hänet on haudattu Engelbrektinkirkolle, Tukholmaan.
Triviaa
Suomalainen 1960- ja 70-lukujen kiekkotähti Timo "Tumba" Turunen (s. 1948 ) sai lempinimensä Sven Tumban mukaan.
Peruskestävyysharjoittelu
Peruskestävyys- eli PK-harjoittelulla tarkoitetaan kestävyysurheilussa sellaista harjoittelua, jossa syke pysyy aerobisen kynnyksen alapuolella. Hengästyttävämpää liikuntaa, jossa syke nousee aerobisen kynnyksen yli, kutsutaan vauhtikestävyysharjoitteluksi.
Hyvässä kestävyysurheilijan ohjelmassa suurin osa harjoittelusta tapahtuu nimenomaan PK-alueella. Kuntoilussa, jossa tavoitteena ovat terveyshyödyt ja rasvanpoltto, voidaan hyvin kaikki harjoittelu tehdä PK-alueella.
Sahel (Burkina Faso)
Sahel on hallinnollinen alue Burkina Fason pohjoisosassa. Sen pinta-ala on 36 166 neliökilometriä. Alueella on 968 442 asukasta (vuonna 2006, väestönlaskenta).
Maantiede ja ilmasto
Alueen pinnanmuodostusta leimaavat dyynit, laaksot ja mäet. Jokia ovat Béli, Gorouol, Feildégassé eli Goudébo, Sirba, Yali ja Faga. Kasvillisuus on etupäässä aroa ja savannia. Hyötykaivannaisiin kuuluvat kulta, rauta, mangaani ja kalkkikivi.
Seutu kuuluu Sahelin ja Sudanin ilmastovyöhykkeisiin. Vuotuinen sademäärää on 400–600 millimetriä. Sadekausi jatkuu vaihtelevasti kesä-heinäkuusta syys-lokakuuhun. Kuiva kausi kestää yhdeksästä kymmeneen kuukautta. Lämpötila vaihtelee kymmenen ja yli 43 asteen välillä.
Hallinnollinen jako ja väestö
Vuonna 2001 perustettuun alueeseen kuuluu neljä provinssia: Séno, Soum, Oudalan ja Yagha. Ne käsittävät yhteensä 26 departementtia, neljä kaupunki- ja 22 maalaiskuntaa ja 556 kylää. Hallinnollinen keskus on Dori.
Alueella asuu 6,9 % Burkina Fason väestöstä. Asukastiheys 26,8 henkeä neliökilometrillä on maan alhaisin. Asukkaista 44 % on fulbeja, 10,6 % kurumboja, 10,3 % songhaita, 10,1 % gurmia, 10,1 % moseja ja 7,1 % tuaregeja. Yleisimmät kielet ovat fulani (56,1 %), tamašek (13,3 %) ja moore (12,7 %). Vallitseva uskonto on islam (96,4 %). Lisäksi on animisteja (1,7 %), katolisia (0,7 %) ja protestantteja (0,5 %).
Talous
Seudun pääelinkeinot ovat karjanhoito ja maanviljely. Kotieläimiä ovat naudat, lampaat, vuohet, kamelit, hevoset, aasit, siat ja siipikarja. Tärkeimmät viljelyskasvit ovat hirssi, durra, maissi, riisi ja vihannekset. Myytäväksi kasvatetaan vähän seesamia ja maapähkinää. Lisäksi hyödynnetään metsiä sekä harjoitetaan metsästystä, käsityöammatteja ja kaupankäyntiä. Teollisuutta alueella ei ole juuri lainkaan. Kultaa kaivetaan perinteisin menetelmin. Matkailu on vähäistä.
Salmi
thumb|[[Gibraltarinsalmi satelliittikuvassa]] thumb|upright=1.5|[[E10-tie ylittää Tjeldsundbru-sillan kautta Tjeldsundet-salmen manner-Norjasta Hinnøyan saarelle. Kuva syyskuulta 2010.]]
Salmi on kapea vesiyhteys kahden laajemman vesialueen välillä. Jokia ei lueta salmiksi.
Salmi on kuin vastakohta kannakselle, joka on kahta vesialuetta erottava kapea maakaistale.
Kristoffer Olsson
Mats Kristoffer Olsson (s. 30. kesäkuuta 1995 Norrköping, Ruotsi) on ruotsalainen jalkapalloilija, joka on pelipaikaltaan keskikenttäpelaaja. Hän edustaa venäläisseura FK Krasnodaria. Hän on aiemmin edustanut englantilaisseura Arsenalia, jonka edustusjoukkueessa hän kuitenkin pelasi vain yhden Liigacupin ottelun, tanskalaista FC Midtjyllandia ja kotimaassaan AIK:ta. Hän kuuluu myös Ruotsin maajoukkueeseen.
Olsson pelasi useissa Ruotsin juniorimaajoukkueissa ja oli mukana alle 21-vuotiaiden EM-kilpailuissa 2017. Hän kuului joukkueeseen myös vuonna 2015, kun Ruotsi voitti ikäluokan Euroopan-mestaruuden, mutta ei saanut silloin peliaikaa. Ruotsin A-maajoukkueessa Olsson pelasi ensimmäisen kerran tammikuussa 2017 Norsunluurannikkoa vastaan. Vuoden 2020 EM-kilpailujen karsinnoissa hän kuului vakiokokoonpanoon, ja kesälle 2021 siirretyssä EM-lopputurnauksessakin hän on pelannut avauskokoonpanossa.
Lava (tanssi)
Lava on värikäs ja vauhdikas tanssi Minicoyn saarelta Intian Lakkadiiveilta eli Lakshadweepistä. Värikkäisiin asuihin ja päähineisiin sonnustautuneet tanssijat soittavat rumpuja ja laulavat esittäessään Lava-tanssia.
Hobbits & Spaceships
Hobbits & Spaceships on Bjørn Lynnen (Dr. Awesome) ensimmäinen julkaistu albumi, joka tehtiin yhteistyössä Seppo Hurmeen (Fleshbrain) kanssa. Alkuperäinen 2000 kappaleeseen rajoitettu painos on loppuunmyyty, mutta albumin voi hankkia nykyään digitaalisesti ladattavana kopiona.
Palkealan ortodoksinen seurakunta
thumb|200px|Palkealan ortodoksinen kirkko ennen sotia. Palkealan ortodoksinen seurakunta oli suomalainen ortodoksinen seurakunta luovutetussa Karjalassa. Se kuului Karjalan hiippakunnan kuudenteen valvontapiiriin. Seurakunnan alue käsitti Raudun, Metsäpirtin, Sakkolan ja Vuokselan kunnat.
Kirkot
Palkealan seurakunnan pääkirkko sijaitsi Raudun kunnan Palkealan kylässä. Lisäksi Raudun Vakkilan kylässä oli profeetta Elian tšasouna. Aiemmin oli ollut tšasounat myös Palkealassa (purettu 1892) ja Sakkolan Petäjärvellä (poistettu käytöstä 1929). Molemmat seurakunnan pyhäköt vaurioituivat talvisodassa ja ne on purettu myöhemmin.
Historia
Palkealan seurakunta lakkautettiin muiden luovutettujen alueiden seurakuntien tavoin vuonna 1949.
Elena-Gabriela Ruse
Elena-Gabriela Ruse (s. 6. marraskuuta 1997 Bukarest) on romanialainen tennispelaaja. Hän on ollut parhaimmillaan kaksinpelissä WTA-listan sijalla 195 kesäkuussa 2018.
Leonidas I
thumb|right|Leonidas Thermopylaissa. [[Jacques-Louis Davidin maalaus vuodelta 1814.]]
Tahdon luottaa (albumi)
Tahdon luottaa on suomalaisen eurodance-yhtye G-Poweredin neljäs studioalbumi, joka julkaistiin 18. toukokuuta 2011. Kyseessä on yhtyeen kolmas suomenkielinen albumi.
Leonidas I
Leonidas I (, kuoli 480 eaa.) oli Spartan kuningas, joka tunnetaan parhaiten urhoollisuudestaan Thermopylain taistelussa. Hänen isänsä oli kuningas Anaksandridas II, ja hänestä tuli kuningas noin vuonna 488 eaa. velipuolensa Kleomenes I:n jälkeen. Leonidas meni naimisiin velipuolensa tyttären Gorgon kanssa.
Tahdon luottaa (albumi)
Monet albumin kappaleista julkaistiin englanninkielisinä versioina jo yhtyeen kolmannella albumilla Trust, mutta mukana on myös uutta sisältöä, kuten remix-versiot kappaleista ”Kuka enää välittää”, ”Enemmän” ja ”Pidät huolta”. Lisäksi levyn avausraitana oleva kappale ”Ota luoksesi”, joka julkaistiin alun perin yhtyeen debyyttialbumilla Odottanut oon, on tällä albumilla uudelleensovitettuna versiona.
Leonidas I
Kun Persian kuningas Kserkses I hyökkäsi Kreikkaan, lähti Leonidas 300 parhaan soturinsa kanssa puolustamaan Thermopylain solaa, jossa hänen joukkoonsa liittyi 7 000 liittolaista. Historioitsija Herodotos kertoo, kuinka Leonidas ja hänen joukkonsa taistelivat viimeiseen mieheen.
Gorgo kysyi Plutarkhoksen mukaan Leonidaalta, kuinka hän voisi auttaa tätä tämän lähtiessä viimeiseen taisteluunsa, mihin Leonidas vastasi ”Nai hyvä mies, tee hyviä lapsia ja elä hyvä elämä.”
Harry Chapin
Harry Forster Chapin (7. joulukuuta 1942 New York – 16. heinäkuuta 1981) oli yhdysvaltalainen laulaja-lauluntekijä. Hän teki myös merkittävää humanitaarista työtä ja sai tästä hyvästä postuumisti Yhdysvaltain Kongressin kultamitalin 7. joulukuuta 1987.
Leonidas I
Leonidas kaatui Thermopylaissa taistelussa Kserkseen armeijan osastoa vastaan, jonka kreikkalainen petturi Efialtes oli johdattanut salaisen solan läpi spartalaisjoukkojen selustaan. Spartalaiset hakivat kuninkaansa ruumiin ja suojelivat sitä, kunnes viimeinenkin heistä oli kaatunut. Tällöin Herodotoksen mukaan Kserkses, hänelle erikoisella tavalla, antoi katkaista Leonidaan kaulan ja ristiinnaulita ruumiin.
40 vuotta myöhemmin Sparta sai kuninkaansa ruumiin takaisin persialaisilta, jolloin Leonidas voitiin haudata täydellisin hautausmenoin. Leonidaan ja hänen miestensä muistoksi pystytettiin muistokivi, jossa lukee Vieras, Spartaan vie tämä viesti / tässä uinumme käskyä noudattaen / Lakedaimonin lain. Myöhemmin pystytettiin Leonidaan muistoksi moderni Leonidaan monumentti, jossa lukee Leonidaan aseiden luovuttamista vaatineille persialaisille huutama vastaus Tulkaa hakemaan. Nykyisessä Spártin kaupungissa eräät rauniot tunnetaan ”Leonidaan hautana”.
Harry Chapin
Elämä ja ura
Chapin oli toinen Jim ja Elspeth Chapinin neljästä lapsesta. Pojan vanhemmat erosivat vuonna 1950. Hän valmistui Brooklyn Technical High Schoolista 1960 ja opiskeli sen jälkeen Yhdysvaltain ilmavoimien akatemiassa sekä Cornellin yliopistossa, josta hän kuitenkin lähti valmistumatta. Alun perin hän suunnitteli uraa dokumenttielokuvien tekijänä.
Chapin äänitti varhaisen albumin veljiensä Tomin ja Steven kanssa. Hänen ensialbuminsa Heads and Tales ilmestyi vuonna 1972, ja siltä julkaistu single "Taxi" nousi Billboardin listan 24. sijalle. Chapinin ainoaksi listaykköshitiksi jäi "Cat's in the Cradle", joka sisältyi artistin neljännelle studiolevylle Verities & Balderdash (1974). ”Cat’s in the Cradlesta” on esittänyt oman versionsa Ugly Kid Joe. Chapinin Broadway-musikaali The Night That Made America Famous oli vuonna 1975 Tony-ehdokkaana.
Leonidas I
Thermopylain taistelusta kertovaan sarjakuvaan 300 perustuva samanniminen elokuva sai ensi-iltansa vuonna 2007, ja siinä Leonidas I on sarjakuvan tavoin päähahmo. Häntä esittää Gerard Butler.
Harry Chapin
Elämä ja ura
Chapinilla oli aviopuoliso Sandra ("Sandy") ja tämän kanssa kaksi yhteistä lasta, Jennifer "Jen" ja Joshua. Sandralla oli myös kolme lasta edellisestä avioliitosta. Chapin kuoli liikenneonnettomuudessa, jonka uskotaan aiheutuneen sydänkohtauksesta.
Chapinin elämäkerta Taxi: The Harry Chapin Story julkaistiin vuosi hänen kuolemansa jälkeen. Edesmennyt laulaja otettiin 15. lokakuuta 2006 Long Island Music Hall of Fameen.
Chapin oli tunnettu hyväntekeväisyystyöstään etenkin maailman nälkäongelman parissa. Chapinin kuolinvuonna 1981 Music Business Association perusti musiikkialan filantroopeille myönnettävän muistopalkinnon The Harry Chapin Memorial Humanitarian Award, jonka ovat saaneet muun muassa Bob Geldof 1985, Michael Jackson 1994, Bonnie Raitt 2005, Jackson Browne 2008 ja Paula Abdul 2017. Vuonna 1987 Chapinille myönnettiin postuumisti kongressin kultamitali ansioistaan hyväntekijänä. Harry Chapinin säätiö tukee yhdysvaltalaisia voittoa tuottamattomia hankkeita, jotka liittyvät kasvatukseen, koulutukseen, maatalouteen ja ympäristönsuojeluun.
Suomennoksia
Hector on tehnyt Chapinin humoristisesta laulusta "Six String Orchestra" suomenkielisen coverversion "Monofilharmoonikko". Se julkaistiin singlenä ja vuoden 1977 albumilla H.E.C..
Mika ja Turkka Mali julkaisivat vuonna 1992 Chapinin lauluihin perustuvan albumin Näin käy haaveiden.
Nature Boy
Nature Boy on eden ahbezin säveltämä kappale, jonka Nat King Cole levytti vuonna 1947. Levy julkaistiin seuraavana vuonna, ja se oli seitsemän viikkoa ensimmäisellä sijalla Billboard-lehden julkaisemalla levynmyyntilistalla. Kappale on tunnusmelodia Joseph Loseyn ohjaamassa elokuvassa Vihreätukkainen poika (1948).
Yhdysvaltoihin 1920-luvulla muuttanut säveltäjä Herman Yablokoff kiisteli ahbezin kanssa kappaleen tekijänoikeuksista. Yablokoffin mukaan ”Nature Boy” perustui hänen säveltämäänsä jiddišinkieliseen lauluun Shvayg mayn harts (Be Still My Heart). Kappaleen melodia muistuttaa osin myös Antonín Dvořákin pianokvintettoa nro 2 (Dumka: Andante con moto), johon Dvořák otti vaikutteita tšekkiläisestä kansanmusiikista.
Muita versioita
George Bensonin vuoden 1977 versio nousi Britannian singlelistalla sijalle 26 ja vuonna 1983 soulyhtye Central Linen sijalle 21.
Nat King Colen tytär Natalie Cole julkaisi vuonna 1991 tribuuttialbumin isälleen: Unforgettable... with Love, joka sisälsi myös ”Nature Boyn”. Albumi voitti useita Grammy-palkintoja vuonna 1991.
Peggy Leen versio ”Nature Boysta” äänitettiin jo vuonna 1948, mutta se julkaistiin vasta vuonna 1995 kokoelmalevylle ''Why Don't You Do Right? Peggy Lee, 1947–1948''. Johnny Hartman äänitti version vuonna 1972 ja se julkaistiin vuonna 1995 Blue Noten albumilla For Trane. Samana vuonna ilmestyi myös Abbey Lincolnin versio levyllä A Turtle's Dream.
Celine Dion esitti kappaleen osana ”A New Day...”-konserttejaan Caesars Palacessa Las Vegasissa. Kappale julkaistiin Dionin vuoden 2002 studioalbumilla A New Day Has Come ja vuoden 2004 livealbumilla A New Day... Live in Las Vegas. ”Nature Boy” oli mukana myös Baz Luhrmannin vuoden 2001 musikaalissa Moulin Rouge!, joka inspiroi Dionin ottamaan kappaleen mukaan A New Daylle.
Aaron Neville julkaisi version vuoden 2003 jazzalbumillaan Nature Boy: The Jazz Album. Saman vuoden joulukuussa Harry Connick Jr. julkaisi kappaleesta jouluisen version levyllään Harry for the Holidays. American Idolin kymmenennellä tuotantokaudella kilpailija Casey Abrams esitti ”Nature Boysta” jazzversion, jolle yleisö nopsi antamaan seisaaltaan aplodit. Media kritisoi versiota oudosta sovituksesta.
Tony Bennettin ja Lady Gagan versio
”Nature Boy” saavutti sijan 22 Billboard Jazz Digital Songs -listalla.
Olavi Virran versio
Olavi Virta levytti Nature Boyn suomeksi nimellä Luonnon poika vuonna 1948 ja Henry Theel nimellä Luonnonlapsi vuonna 1949. Sanoituksen teki Kullervo. Olavi Virta piti kappaletta uransa parhaimpiin kuuluvana levytyksenä. Virta teki vuonna 1961 kappaleesta uuden version Jaakko Salon sovituksena. Kun Virta 1970-luvun alussa yllättäen soitti radion Puhelinlangat laulaa -toivekonserttiin, hän pyysi kuultavakseen juuri Luonnonlapsen. Myöhemmin kappaleen ovat levyttäneet muiden muassa Reijo Taipale vuonna 1975, Pasi Kaunisto vuonna 1976, Anneli Sari vuonna 1978 ja Topi Sorsakoski vuonna 1985.
Michael Peca
Michael Anthony Peca (synt. 26. maaliskuuta 1974 Toronto, Ontario, Kanada) on entinen kanadalainen jääkiekkoilija. Hän pelasi urallaan 864 NHL-ottelua kuudessa eri seurassa. Peca palkittiin kahdesti liigan parhaana puolustavana hyökkääjänä, Frank J. Selke Trophyllä. Kansainvälisellä tasolla Peca oli voittamassa olympiakultaa Kanadalle Salt Lake Cityssä 2002.
Seurajoukkueissa
Peca aloitti kauden 1994–1995 AHL:n Syracuse Crunchissa, mutta pelasi loppukauden Vancouverissa, kun NHL:n työsulku päättyi. Peca pelasi tulokaskaudellaan 33 ottelua, joissa teki 12 pistettä. Peca kaupattiin kauden jälkeen Buffalo Sabresiin heinäkuussa 1995 varaustilaisuuden yhteydessä. Vancouver hankki Buffalosta Aleksandr Mogilnyin ja viidennen kierroksen varausoikeuden vaihdossa Pecaan, Mike Wilsoniin ja ensimmäisen kierroksen varausoikeuteen.
Peca pelasi Buffalossa viisi kautta, kunnes oli pelaamatta sopimus erimielisyyksien takia koko kauden 2000–2001. Peca pyysi 3,5 miljoonan dollarin vuosipalkkaa, mutta Buffalo oli valmis maksamaan vain 2,8 miljoonaa dollaria. Kesäkuussa 2001 Peca kaupattiin sopimuksettomana New York Islandersiin vaihdossa Tim Connollyyn ja Taylor Pyattiin. Elokuussa Peca teki Islandersin kanssa viiden vuoden sopimuksen, joka oli kokonaisarvoltaan 20 miljoonaa dollaria.
Peca nimettiin Islandersissa kapteeniksi, ja heti ensimmäisellä kaudellaan, 2001–2002 auttoi joukkueen ensimmäistä kertaa pudotuspeleihin sitten kauden 1993–1994. Peca teki runkosarjassa piste-ennätyksensä, kun hänelle merkittiin 60 tehopistettä 80 ottelussa. Kauden jälkeen hänet palkittiin toista kertaa urallaan Frank J. Selke Trophyllä. Peca pelasi Islandersissa kolme kautta, ja joukkue eteni joka kerta pudotuspeleihin, mutta putosi niissä joka kerta ensimmäisellä kierroksella. Kaudeksi 2005–2006 Peca siirtyi Edmonton Oilersiin vaihdossa Mike Yorkiin. Edmontonissa hän aloitti kauden huonosti ja teki runkosarjassa vain 23 pistettä, vähemmän kuin kertaakaan vuosikymmeneen. Pudotuspeleissä Peca nosti kuitenkin tasoaan huomattavasti. Pudotuspeleissä hän sai 11 pistettä 24 ottelussa ja auttoi Edmontonin Stanley Cup -finaaleihin saakka. Joukkue hävisi kuitenkin seitsemässä pelissä Carolina Hurricanesille.
Toronto Maple Leafs kirjoitti Pecan kanssa 2,5 miljoonan dollarin arvoisen yksivuotisen sopimuksen kaudesta 2006–2007. Peca pelasi Torontossa vain 35 ottelua, sillä hän loukkaantui 22. joulukuuta törmättyään Chicago Black Hawksin puolustajaan Jim Vandermeeriin. Seuraavana päivänä Pecan murtunut sääriluu leikattiin, eikä hän pystynyt pelaamaan enää loppukauden aikana otteluakaan. Peca siirtyi Toronto-kauden jälkeen Columbus Blue Jacketsiin, jonka kanssa hän teki vuoden sopimuksen ennen kauden 2007–2008. Columbuksessa hän pelasi lopulta kaksi kautta, ja kaudella 2008–2009 hän oli auttamassa Columbusta ensimmäistä kertaa seuran historiassa pudotuspeleihin.
Maajoukkueessa
Peca valittiin Kanadan nuorten MM-joukkueeseen vuonna 1994. Hän teki kisoissa neljä pistettä seitsemässä ottelussa, kun Kanada voitti MM-kultaa.
Kanadan miesten maajoukkueessa Peca edusti maataan ensimmäistä kertaa MM-kilpailuissa 2001, jolloin Peca oli myös joukkueen kapteeni. Seuraavana vuonna Salt Lake Cityn olympialaisissa Peca kuului Kanadan joukkueen varakapteenistoon. Kanada sai kisoista olympiakultaa ensimmäisen kerran viiteenkymmeneen vuoteen.
Stefan Ishizaki
thumb|Stefan Ishizaki Stefan Ishizaki (s. 15. toukokuuta 1982 Tukholma, Ruotsi) on ruotsalainen jalkapalloilija, joka edustaa Allsvenskanissa pelaavaa Elfsborgin joukkuetta. 180 senttimetriä pitkän Ishizakin pelipaikka on keskikenttäpelaaja.
Juniorivuosinaan Ishizaki pelasi Djurgårdenissa ja Rågsvedissä, mutta ammattilaisuransa hän aloitti AIK:n riveissä, jossa hän pelasi vuosina 1999–2004. Vuonna 2004 hän teki lyhyen visiitin Italiaan, Genoan joukkueeseen, mutta palasi pian Pohjoismaihin, tällä kertaa Norjan Vålerengaan. Ishizaki voitti seurassa Norjan-mestaruuden, mutta siirtyi silti takaisin Ruotsiin, Elfsborgiin, vuonna 2006.
Ishizaki on pelannut Ruotsin paidassa 11 A-maaottelua.
Ishizakin isä on kotoisin Japanista.
Guamaggiore
Guamaggiore on kaupunki ja kunta Italiassa Sardinian hallintoalueella Etelä-Sardinian maakunnassa. Kunnassa on arviolta 984 asukasta (vuonna 2016) ja sen pinta-ala on 16,80 neliökilometriä. Se sijaitsee 199 metrin korkeudella merenpinnan yläpuolella.
Jaaman piiri
thumb|80px|right|Jaaman eli Kingiseppin piirin vaakuna thumb|250px|Jaaman piirin sijainti Leningradin alueen kartalla
Maantiede ja luonto
Jaaman piiri sijaitsee läntisellä Inkerinmaalla Viron itäpuolella. Sen läpi virtaa Laukaanjoki, ja Narvanjoki erottaa sen Virosta. Suomenlahden etelärannalla sijaitsevat Narvanlahti, Laukaanlahti ja Kaprionlahti, Kurkolanniemi ja Soikkolanniemi. Piiriin kuuluvat myös Suomenlahden ulkosaaret lukuun ottamatta Narvia ja Someria sekä niiden läheistä muutamaa luotoa.
Piirin alueella on 11 järveä, joista suurimmat ovat Koppananjärvi, Pärspäänjärvi, Valkeajärvi, Syväjärvi, Paapinajärvi ja Haapalanjärvi. Noin 12 % alueesta on suota.
Historia
Seudun alkuperäisväestöä ovat vatjalaiset ja inkerikot. Slaaveja alkoi muuttaa Narva- ja Laukaanjoen rannoille 400–500-luvuilla. Toisen vuosituhannen alussa alue kuului Novgorodin Vatjan ja Selonan viidenneksiin. 1100-luvulla rakennettiin linnoitus Kattilan lähellä sijaitsevaan Kaipalan kylään, ja vuonna 1384 Laukaanjoelle perustettiin Jaaman (ven. Jam) linna ja kaupunki. Tsaari Iivana III rakennutti Narvaa vastapäätä Iivananlinnan vuonna 1492. Sen lähellä sijainneessa Täyssinän kylässä solmittiin vuonna 1595 Venäjän ja Ruotsin välinen Täyssinän rauha.
Ruotsi valloitti alueen 1600-luvun alussa, ja sinne alkoi siirtyä luterilaisia inkerinsuomalaisia. Venäjä valloitti alueen takaisin 1700-luvun alussa. Vuonna 1703 Jaama sai uuden venäläisen nimen Jamburg. Vuonna 1783 perustettiin Pietarin läänin Jaaman kihlakunta. Vuonna 1922 kaupunki nimettiin Kingiseppiksi virolaisen kommunistin Viktor Kingisseppin kunniaksi. Toisen maailmansodan aikana alue oli saksalaisten miehittämä, ja sen suomalaisväestö siirrettiin Suomeen.
Väestö
Nykyään piirin väestöstä valtaosa on venäläisiä. Ortodoksisia seurakuntia on Jaamassa, Kattilan, Opoljan ja Ruutsian kylissä sekä Laukaansuun ja Ivanskoin taajamissa. Piirissä asuu myös jonkin verran inkerinsuomalaisia. Jaamassa toimii Inkerin liiton paikallisjärjestö. Jaamassa ja Kosemkinassa on Inkerin evankelis-luterilaisen kirkon seurakunnat. Ennen toista maailmansotaa luterilaisia kirkkoja oli myös Kattilassa, Järvenperässä (Soikkolan seurakunta), Kallivierissä (Viron Inkeri) ja Novasolkassa. Inkeroisen ja vatjan puhujia on vielä Ala-Laukaan ja Soikkolan kylissä.
Hallinto
Piirin hallinnollinen keskus on Jaaman eli Kingiseppin kaupunki. Toinen piiriin kuuluva kaupunki on Iivananlinna. Maalaiskuntia ovat Ahokylä, Kattila, Laukaansuu, Narvusi, Niisnova, Opolja, Pustoperä, Suuri-Lutska ja Viistinä.
Piirin päämies on Aleksandr Nevski, joka toimii myös Jaaman kaupungin päämiehenä. Piirihallinnon päämies Jelena Antonova.
Liikenne ja talous
Tallinnan maantie ja rautatie yhdistävät piirin Pietariin ja Viroon. Piirikeskuksesta on Pietariin matkaa rautateitse 138 kilometriä ja maantietä pitkin 110 kilometriä. Laukaanlahdelle rakennetaan suurta Laukaansuun satamaa.
Teollisuus muodostaa 52 % (2010) piirin kokonaistuotannosta. Seudulla on mineraalilannoitteita tuottavaa kemian teollisuutta (Fosforit), lasi- ja elintarviketeollisuutta. Maatalous on keskittynyt maidon ja lihan tuotantoon sekä perunan ja viljan viljelyyn.
Cathbad
Cathbad tai Cathbadh on irlantilaisessa Ulsterin syklissä eli Ulaid-tarustossa esiintyvä druidi, joka vaikuttaa kuningas Conchobar mac Nessan valtaudella. Taruissa Cathbadin roolina on esittää ennustuksia, ja hän ilmestyy aika ajoin kertomaan hyviä tai pahoja näkyjä Ulsterin asukkaille. Cathbad on merkittävä hahmo, joka on ajoittain jopa kuningasta vaikutusvaltaisempi.
Cooleyn karjaryöstö (Tain Bo Cuailnge) -tarussa Cathbad neuvoo nuoria sankareita selvännäkemisen taidossa ja opastaa heitä tunnistamaan hyvät ja pahat enteet sekä tietämään, mitkä päivät ovat otollisia joillekin toimille ja mitkä eivät. Erään kerran Cathbad ennustaa, että juuri tämä päivä on hyvä kenen tahansa tarttua aseisiin ja heidän elämänsä tulee silloin olemaan lyhyt mutta loistokas. Cú Chulainn kuulee ennustuksen ja vaatii itselleen kuninkaan aseita, vaikka on vasta nuori poika.
Toisen kerran Cathbad varoittaa ulsterilaisia runoilija Aithirnen tuhoisista satiireista. Yksi druidin tärkeimmistä profetioista koskee Deirdren syntymää. Tyttö syntyy Fedlimidille, kuningas Conchobarin tarunkertojalle. Cathbad on läsnä synnytyksessä, ja hän kertoo tarkkanäköisesti, että tytöstä tulee poikkeuksellisen kaunis, mutta että hän tulee myös aiheuttamaan tuhoa ja verenvuodatusta ulsterilaisten joukossa.
Cooperin testi
Cooperin testi eli Cooper-testi on testi, jolla mitataan maksimikestävyyttä. Sen kehitti yhdysvaltalainen tohtori Kenneth H. Cooper vuonna 1968 Yhdysvaltain armeijalle. Ideana testissä on edetä 12 minuutissa niin pitkälle kuin pääsee. Cooper-testi korreloi koko väestössä hyvin maksimaalisen hapenottokyvyn (VO2max) kanssa ja sopii käytettäväksi suuren ihmisjoukon kuntotason selvittämiseen.
Testi on hyvin laajalti käytössä, vaikkakin sitä myös kritisoidaan runsaasti. Yleisimpiä kritiikin aiheita on se, että testi mittaa vain hyvin kapeaa fyysisen kunnon aluetta: lähinnä niin sanottua maksimikestävyyttä. Huonokuntoiselle Cooperin testin vaatima kova rasitus ei ole riskitön. Tämän takia etenkin ikääntyneille henkilöille voi jokin muu testaustapa olla suositeltavampi. Esimerkiksi UKK-kävelytesti on huomattavasti turvallisempi, vaikka sekin pyrkii mittaamaan maksimaalista hapenkulutusta epäsuoralla tavalla.
Cooperin testi sopii parhaiten kohtalaisen kokeneille juoksijoille. Testitulos on luotettavimmillaan, mikäli testattava onnistuu juoksemaan testin melko tasavauhtisesti mutta ”kaikkensa antaen”. Oikein suoritettu Cooperin testi antaa varsin luotettavan arvion siitä juoksuvauhdista, jolla saavutettaisiin maksimaalinen hapenkulutus maksimirasitustestissä. Tästä voidaan edelleen laskea arvio maksimaalisesta hapenkulutuksesta. Tämä arvio on kuitenkin hieman epäluotettava, koska juoksun taloudellisuus vaihtelee ihmisten kesken, mikä tarkoittaa, että eri ihmiset saavuttavat samalla hapenkulutuksella hieman eri juoksuvauhdin.
Hapenkulutus (VO2) suhteutetaan urheilijan painoon. American College of Sports Medicine (ACSM) käyttää hapenkulutuksen arviointiin laskukaavaa
missä v on juoksunopeus metreinä minuutissa. Kaava antaa arvioidun hapenkulutuksen millilitroina painokiloa kohti minuutissa.
Esim. 3 000 metriä cooperissa juoksevalle henkilölle edellä mainitulla kaavalla saadaan arvioitua VO2max:
Ugandalaisen Joshua Cheptegein maailmanennätys 5 000 metrillä on 12.35,36. Cooper-testin 12 minuutissa hän ehtisi tällä vauhdilla juosta noin 4 765 metriä.
Hurdal
Hurdal on Norjan kunta. Se sijaitsee Vikenin läänissä, ja sen hallinnollinen keskus on Hurdal. Se sijaitsee noin 70 kilometriä pohjoiseen pääkaupunki Oslosta, Hurdalsjøen-järven läheisyydessä. Kunnan vaakuna on peräisin vuodelta 1988, ja se kuvastaa kuusta. Ennen vuotta 1918 kunnan nimi kirjoitettiin muodossa Hurdalen. Tammikuussa 2013 tehdyn väestönlaskennan mukaan Hurdalin kunnassa oli 2 685 asukasta.
Jon Åge Tyldum
Tyldum saavutti urallaan seitsemän MM-mitalia, joista kaksi henkilökohtaisista kilpailuista. Sprinttikilpailussa 1993 ja normaalimatkalla 1995 hän saavutti hopeaa. Viestistä tuli MM-pronssia 1991 ja hopeaa 1997. Joukkuekilpailussa Tyldum voitti MM-kultaa 1995 sekä hopeaa 1991 ja 1992. Hän osallistui kaksiin talviolympialaisiin ja sijoittui parhaimmillaan 1994 Lillehammerin olympialaisten viestissä seitsemänneksi.
The Spitfire Collection
The Spitfire Collection on thrash metal -yhtye Testamentin kokoelma-albumi, joka julkaistiin vuonna 2007 levymerkillä Spitfire Records.
Bagh-e Zarnegar
Bagh-e Zarnegar on puisto Afganistanin pääkaupunki Kabulissa. Puistossa sijaitsee esimerkiksi emiiri Abd al-Rahman Khanin mausoleumi.
Puisto
thumb|vasen|Abd al-Rahman Khanin mausoleumi. Bagh-e Zarnegar sijaitsee Afganistanin pääkaupunki Kabulissa presidentinpalatsin eli Argin eteläpuolella. Puiston eteläpuolella virtaa Kabuljoki.
Historia
Nykyisen puiston paikalle rakennettiin vuonna 1892 palatsi Afganistanin emiiri Abd al-Rahman Khanille. Palatsi sai vaikutteita eurooppalaisesta ja suurmogulien aikaisesta arkkitehtuurista. Abd al-Rahman Khanin kuoltua rakennus muutettiin hänen mausoleumikseen vuosina 1902–1905. Mausoleumi vahingoittui brittien ilmapommituksissa kolmannen afgaanisodan aikana vuonna 1919. Mausoleumin muutostöiden aikana puiston länsiosaan rakennettiin moskeija. Abd al-Rahman Khanin mausoleumin länsipuolella on hänen vaimolleen Bibi Halimalle rakennettu pieni Golistansarain palatsi.
Mausoleumin ympärillä oli aikanaan monia muita hallinnollsiia rakennuksia. Vuonna 1957 alue päätettiin kuitenkin muuttaa puistoksi ja monet hallinnollisista rakennuksista purettiin.
Mekong
Mekongin varrella sijaitsevat Laosin pääkaupunki Vientiane ja Kambodžan pääkaupunki Phnom Penh.
Mekongin neljän alajuoksun maan yhteistyöelimenä toimii Mekongin jokikomissio MRC, joka on perustettu nykymuodossaan vuonna 1995. Kiina ja Burma/Myanmar eivät ole MRC:n jäseniä.
Kulku
pienoiskuva|Mekongin jokilaakso Tiibetissä. pienoiskuva|Näkymä joelle Kambodžassa. Mekongin alkulähde sijaitsee Tiibetin ylängöllä yli 4 900 metrin korkeudessa. Joen ylintä Kiinan Qinghain maakunnasta Tiibetin Qamdon lävitse kulkevaa osaa kutsutaan nimellä Za Qu. Tiibetistä Yunnanin ylängölle laskeutuvaa ja edelleen Myanmarin rajalle syvässä jokilaaksossa virtaavaa joen osaa kutsutaan nimellä Lancang. Kiinan rajalta alavirtaan joki muodostaa Myanmarin ja Laosin rajan yli 200 kilometrin matkalta.
Laosissa Mekong virtaa jyrkkärinteisen vuoristoalueen halki ja yhtyy Thajoen, Oujoen ja Ngumjoen kanssa. Laosin Vientianen kaupungista alavirtaan Mekong muodostaa Laosin ja Thaimaan rajan. Thaimaan Khoratin tasangolla Mekongiin virtaavat Songkhramjoki ja Munjoki. Laosin puolelta jokeen yhdistyvät Vientianen alapuolella Kadingjoki, Bangfaijoki ja Banghiangjoki.
Mekong virtaa Khonen putousten läpi Laosissa lähellä Kambodžan rajaa. Kambodžan puolella lähellä Phnom Penhin kaupunkia jokeen yhdistyy Tonle Sap -joki, joka virtaa kuivallakaudella Mekongiin ja sadekaudella Mekongista Tonle Sap -järveen. Phnom Penhistä alavirtaan Mekong haarautuu päähaaraan ja Bassacjokena tunnettuun haaraan. Etelä-Kiinan mereen laskeva Mekong haarautuu eteläisessä Kambodžassa ja Vietnamin eteläkärjessä useiksi suuhaaroiksi ja muodostaa laajan suistoalueen.
Valuma-alue
Joen Kiinan alueelta Myanmarin ja Laosin rajalle virtaava 1 955 kilometriä pitkä yläjuoksu eroaa selvästi maantieteeltään 2 390 kilometriä pitkästä alajuoksusta. Yläjuoksulla Mekongin valuma-alue rajoittuu kapeaan jokilaaksoon, kun taas alajuoksulla joen laajaan valuma-alueeseen kuuluvat koillisen Thaimaan Khoratin tasanko, Annamin ylängön länsirinteet ja suurin osa Kambodžaa.
Ilmasto ja virtaama
Mekongin vuotuinen keskivirtaama on 14 500 m3/s. Suurin osa joen vedestä tulee alajuoksun valuma-alueen sateista. Lumen sulamisvedet joen yläjuoksulta Kiinan ylängöiltä kuivankauden aikana muodostavat kuitenkin noin 24 prosenttia vuotuisesta virtaamasta.
Sademäärä alueella vaihtelee suuresti kausittain monsuunituulten myötä. Joen virtaama on pienimmillään tavallisesti kuivallakaudella huhtikuussa ja suurimmillaan sadekaudella yläjuoksulla elo–syyskuussa sekä alajuoksulla usein vasta lokakuussa.
Luonto ja ympäristö
pienoiskuva|Mekongin vesistön endeeminen jättihaimonni. Mekongin alajuoksun alue on luonnoltaan yksi maailman monimuotoisimpia ja lajirikkaimpia alueita. Sen luontotyyppeihin kuuluvat kosteat ainavihannat metsät, kuivat ainavihannat metsät, kausivihannat metsät, ylänkömetsät, mangrovet, pensastomaat ja karstimaat. Mekongin vesissä elää maailman joista Amazonin jälkeen eniten makeanveden kalojen lajeja. Joen eläimistöön kuuluvat myös muiden muassa iravadindelfiini, jättihaimonni ja jokisiimarausku. Mekongin ympäristön suuria maanisäkkäitä ovat indokiinantiikeri ja saola.
Talous
Mekong on monin tavoin tärkeä tulonlähde miljoonille ihmisille. Joessa on kymmeniä sähköenergiaa tuottavia voimalaitospatoja, ja padoilla säännöstelty joki mahdollistaa maanviljelyn kuivankauden aikana. Mekongin alajuoksun alueelta pyydetään arviolta vuosittain noin 2,3 miljoonaa tonnia kalaa. Saalis on noin neljännes koko maailman makeanveden kalanpyynnistä ja suurempi kuin missään muussa vesistössä.
Mekong on myös tärkeä mantereisen Kaakkois-Aasian liikenneväylä. Merialukset liikennöivät jokea pitkin Kambodžan Phnom Penhiin asti, ja pienet jokialukset liikkuvat paikallisesti ylempänäkin. Joen suistoaluetta eteläisessä Vietnamissa halkovat lukuisat kanavat.
Ympäristön ongelmat
pienoiskuva|Jokilautta lähellä Laosin Luang Prabangia. Mekong on yksi maailman saastuneimmista joista. Sen kautta kulkee vuosittain arviolta 40 000 tonnia muovijätettä Tyyneenmereen. Joen monet padot ovat tuhonneet metsiä ja kosteikkoja sekä vähentäneet joen mukana kulkeutuvan sedimentin määrää. Laajamittainen hiekanotto rakennusteollisuuden tarpeisiin joen alajuoksulla ja suistoalueella on aiheuttanut jokirantojen eroosiota ja mangrovemetsien häviämistä. Alueella on myös käytetty pohjavettä runsaasti, mikä on aiheuttanut maan vajoamista. Patojen, hiekanoton ja pohjaveden käytön yhteisvaikutuksesta rantaviivat ovat vetäytyneet monin paikoin.
Meriauringot
Meriauringot (Solasteridae) on meritähtiin kuuluva piikkinahkaisten heimo. Lajeilla on pyöreä ja lautasmainen keskiruumis, josta lähtee 8–15, yleensä 10–12 sädehaaraa.
Suvut
Meriaurinkoihin kuuluu yhdeksän elossa olevaa sukua:
Trespass
Trespass on progressiivista rockia esittäneen Genesiksen toinen studioalbumi, joka ilmestyi vuonna 1970. Levy on yhtyeen ensimmäinen, jolla musiikissa on jo selvästi kuultavissa progressiivisia piirteitä.
Kappaleet
Kaikki kappaleet: Tony Banks/Peter Gabriel/Anthony Phillips & Mike Rutherford
Akvaario
thumb|300px|69 litran vetoinen kotiakvaario.
Akvaario on lasi- tai muoviallas, jossa pidetään kaloja, kasveja ja (varsinkin meriakvaariossa) myös selkärangattomia vesieläimiä kuten rapuja ja kotiloita. Akvaarioharrastuksen uskotaan saaneen alkunsa Kiinasta, jossa karpin jalostus lienee alkanut jo 2 000 vuotta sitten. Moderni akvaarioharrastus eli akvaristiikka puolestaan sai alkunsa luonnontieteilijä Emil Adolf Rossmässlerin vuonna 1856 kirjoittaman lehtiartikkelin "Der See im Glase" myötä.
Akvaarioharrastajia arvioidaan olevan maailmassa noin 60 miljoonaa, Suomessa 15000–25000. Kotiakvaarioiden koot vaihtelevat 40-litraisesta yli tuhannen litran altaisiin. Alle 40-litraisessa altaassa ei ole suotavaa pitää kaloja pysyvästi. Aloittelijalle sopiva akvaarion koko on sadasta litrasta ylöspäin, koska sen kokoisissa altaissa on helpompi pitää vesiarvot vakaana, ja kalojakin voi ottaa useampia lajeja. Usein elokuvissa tai sarjakuvissa nähdään kalaa pidettävän pienessä 5–15 litran pyöreässä maljassa. Niin ei todellisuudessa kaloja saa pitää, sillä se on liian pieni kaikille kaloille. Taistelukala tosin saattaa elää luonnossakin pienessä lätäkössä, mutta sillekin parempi valinta on vähintään noin 40 litrainen akvaario.
Akvaarioiden luokittelu
Perinteisesti akvaariot luokitellaan
Tekniikka
thumb|300px|[[Typpi|Typen kierto akvaariossa: 1. Ruokinta ja ravinteet 2. Kalojen tuottama urea ja ammoniakki 3. Nitrosomonas-bakteerit muuttavat ammoniakin nitriiteiksi. 4. Nitrospira-bakteerit muuttavat nitriitit nitraateiksi. Vähemmän myrkylliset nitraatit poistuvat vesikasvien ja säännöllisten vedenvaihtojen avulla. 5. Veden haihtuminen 6. Akvaarioon tuleva valo 7. Pohjahiekka 8. Kasvien tuottama happi 9. Kalojen tuottama hiilidioksidi]] thumb|300px|[[Anubias bartheri ja Echinodorus bleheri.]] Kotiakvaarion tärkeimmät tekniset laitteet ovat suodatin, valaisin, lämmitin ja hiilidioksidilevitin.
Suodattimen tehtävänä on pitää vesi roskista puhtaana ja kemialliselta koostumukseltaan kaloille sopivana. Tämän takaa suodatinmateriaalissa tapahtuva mekaaninen roskien poisto ja bakteeritoiminta. Suodattimia on erilaisia pienistä mekaanisista sisäsuodattimista suuriin ulkosuodattimiin. Ulkosuodattimissa voidaan käyttää lisäksi erilaisia kemiallisia suodatinmateriaaleja, joilla poistetaan vedestä lääkejäämiä (aktiivihiili), nitraattia, fosfaatteja tai silikaatteja. Myös turve luetaan kemiallisiin suodatinmateriaaleihin, sillä se laskee veden karbonaattikovuutta ja lisää veteen luonnon humuksia ja humushappoja.
Oikeanlainen ja teholtaan riittävä valaistus ja hiilidioksidilevitys on edellytys akvaariokasvien kasvulle. Yleensä kotiakvaarioissa käytetään loisteputkivalaisimia, joihin valitaan värisävyltään akvaariokäyttöön tarkoitetut loisteputket. Riittävä vapaan hiilidioksidin määrä vedessä on kasvien kasvulle välttämättömyys ja sen lisäämiseksi akvaarioissa käytetään yleensä hiilidioksidilevitintä. Hiilidioksidi tuotetaan akvaarioon käymisperiaatteella, kaasupullolla tai elektrolyysin avulla. Levittimet jaetaan passiivi- ja aktiivilevittimiin.
Lämmittimen tarkoitus on pitää akvaarion vesi kaloille sopivan lämpimänä. Jotkut kalalajit tulevat hyvin toimeen huoneenlämmössä, jolloin lämmitin ei ole välttämätön hankinta. Useimmat akvaariokalat ovat kuitenkin kotoisin trooppisilta ja subtrooppisilta seuduilta.
Akvaariotekniikka on kehittynyt viimeisten 30 vuoden aikana huimasti, kun on alettu ymmärtää akvaarioveden mikrobiologiaa. Makean veden puolella suodatustekniikat hyödyntävät nyt ennen kaikkea bakteeritoimintaa: voidaan ajatella että on siirrytty "kompostikäymälöihin", joissa bakteerit hajottavat jätteet vaarattomiksi yhdisteiksi. Merivesipuolella valaistus, ennen kaikkea monimetalli- ja elohopealamput, ovat mahdollistaneet korallien symbioottisten levien menestymisen ja siten korallien kasvattamisen.
Tarvikkeet ja sisustus
Tärkeimmät tarvikkeet akvaariossa ovat: haavi, lämpömittari, lappoletku, taustakuva ja pohjahiekka.
Haavia käytetään kalojen käsittelyyn ja siirtämiseen, esimerkiksi sairaiden tai haavoittuneiden kalojen poistoon. Sillä poistetaan myös suurimpia roskia kuten kasvinriekaleita. Haavi valitaan kooltaan akvaarion ja sen sisällön mukaisesti. Lämpömittarista tarkkaillaan veden lämpötilaa päivittäin. Se kiinnitetään joko imukupilla akvaarion sisäpuolelle tai tarralla lasiin.
Akvaarion viikoittaiseen osavedenvaihtoon ja pohjan puhdistamiseen käytetään lappoletkua ja sorapohjalla myös letkun päähän kiinnitettävää puhdistinta. Taustakuvan tehtävä on tuoda kaloille suojaa, mutta myös toimia sisustuselementtinä ja sähköjohtojen piilottajana.
Pohjamateriaali valitaan akvaarion sisällön mukaan: Neutraali hieno hiekka (0,1–0,8 mm) sopii useimpiin akvaarioihin. Malawi- ja merivesiakvaarioissa käytetään usein korallihiekkaa tai -soraa (pääosin kalsiumkarbonaattia) ja joissakin tapauksessa sammakko- ja kilpikonna-akvaarioissa neutraalia soraa.
Vedenhoitoaineet
Ennen kalojen hankkimista ostajan täytyy valmistaa etukäteen bakteerivalmisteilla käsitelty vesinäyte, jonka koostumuksen akvaariokauppa tutkii ennen myyntiä varmistaakseen kaloille soveltuvan bakteerikannan.
Kasvein sisustetussa akvaariossa käytetään kasviravinteita, jotka jaetaan nestemäisiin (lisätään vedenvaihdon yhteydessä tai päivittäin) ja juuriravinteisiin.
Humus- tai turveuutetta käytetään pehmeän ja humuspitoisen veden kaloille, jollaisia on suurin osa tavallisimmista seura-akvaariokaloista.
Lisäksi erilaisiin tilanteisiin on olemassa vitamiinilisiä, pH:n säätöaineita, levämyrkkyjä (esim. biosidit ja nk. nestehiili) ja lääkkeitä sairastumistilanteisiin.
Akvaariokalat
thumb|250px|[[Sinirihmakala (Trichogaster trichopterus) tarvitsee suurehkon akvaarion äksyn luonteensa takia, varsinkin jos niitä on enemmän kuin yksi.]] Akvaariokalojen elämän seuraaminen on monelle tärkein syy hankkia akvaario. Kalojen valinta voidaan suorittaa esimerkiksi siten, että kaikki kalat valitaan joltain tietyltä maantieteelliseltä alueelta tai puhtaasti kalojen ulkonäön perusteella. Tällöin on kuitenkin huomioitava se, että samaan akvaarion tulevien lajien täytyy tulla toimeen keskenään ja pärjätä samanlaisissa olosuhteissa. Kalojen määrää rajoittaa akvaarion koko; akvaarion liikakansoitus on tyypillisimpiä akvaarion perustusvaiheessa tehtäviä virheitä. Pienimpiä tavallisia akvaariokaloja ovat 2 cm mittaan kasvavat kääpiörasborat (Boraras maculatus). Niitä voi pitää huoletta pienimmissäkin jo minimaalisen kokoisissa 40-litraisissa akvaarioissa n. 15 kappaletta. Sen sijaan alle 200-litraiseen akvaarioon ei mahdu esimerkiksi yhtään kultakalaa. Kultakaloja ei kannata edes harkita muuhun kuin todella suureen akvaarioon, sillä ne kasvavat joskus jo vuodessa yli 25 cm pitkiksi.
Tunnetuimpia ja yleisimpiä akvaariokaloja ovat miljoonakalat, lehtikalat, platyt, miekkapyrstöt, kultakalat, seeprakalat, rihmakalat, partamonnit sekä tetroista ja barbeista muun muassa neontetra, kirsikkatetra ja tiikeribarbi. Akvaarion koko määrää pitkälti myös siihen sopivat kalalajit: esimerkiksi lehtikaloja ja kultakaloja ei pitäisi kasvattaa kuin suurissa, monen sadan litran vetoisissa akvaarioissa. Merivesipuolella elokuvat Nemoa etsimässä ja Doria etsimässä lisäsivät kiinnostusta vuokkokaloihin ja palettivälskäreihin, mutta palettivälskärien kohdalla haasteina ovat olleet niiden soveltumattomuus kalankasvatukseen ja lajin kuteminen vain valtamerissä.
Kalojen valinnassa on lisäksi huomioitava se, että monet akvaariokalat tarvitsevat ympärilleen parven viihtyäkseen. Useimmat pienet akvaariokalat, kuten tetrat, barbit ja seeprakalat, ovat parvikaloja. Parvikaloja olisi suositeltavaa hankkia akvaarioon vähintään 6–10 kappaletta. Pienempiä parvikaloja, kuten neontetroja, kannattaa ottaa heti alkuun ainakin 15–20 kappaletta, koska iso parvi on pientä näyttävämpi ja kalatkin viihtyvät paremmin. Jotkut kalalajit viihtyvät pareittain tai yksikseenkin, sellaisia löytyy mm. monni- ja ahvenkalojen lahkoista.
Yleisin kalakokoonpano noin 150–200-litraisessa kotiakvaariossa koostuu yhdestä keskivedessä liikkuvasta pikkukalaparvesta (esimerkiksi 15 neontetraa), pääkaloista, kuten pienehköstä kirjoahvenpariskunnasta, ja pohjalla oleskelevista monneista, kuten partamonnista ja pienestä nuolimonniparvesta. Lisäksi akvaariossa voi pitää kalojen lisäksi lähes läpinäkyviä leväsukarapuja (Caridina multidentata).
Akvaariokalojen yleisimpiä sairauksia on Ichthyophthirius multifiliis -nimisen loisen aiheuttama valkopilkkutauti, joka on varhaisella havaitsemilla ja kunnollisella hoidolla parannettavissa, jos kaloja lääkitsee heti. Kavalampi tauti on sen sijaan kalatuberkuloosi, jota ei voida lääkitä, vaan se tuhoaa huonosti hoidetussa akvaariossa hitaasti koko akvaarion kalaston. Tärkeintä torjunnassa on sairaiden ja kuolleiden kalojen välitön poistaminen ja veden laadun hyvänä pitäminen. Kalatuberkuloosi on hyvin yleinen ja on arvioitu, että jopa 80% kaloista kantaa sitä. Aktiiviselta kalatuberkuloosilta vältytään, kun ostetaan vain vähän kalalajeja, ja ostetaan kalat altaasta missä ei näy kuolleita tai sairaita kaloja. Käytännössä jokaisesta akvaariosta on löydettävissä taudinaiheuttajabakteereita ja/tai -loisia. Suurin osa akvaariotaudeista jää kuitenkin puhkeamatta, kun kalojen yleiskunto ja limakalvot ovat kunnossa, eli akvaarion säännöllisestä hoidosta pidetään kiinni.
Myös kaloille tulisi suorittaa karanteeni, ennen kuin ne lasketaan takuuterveeseen akvaarioon. Tämä tarkoittaa pientä n. 40–100-litraista erillistä akvaariota, jota käytetään, vain silloin, kun ostetaan uusia kaloja. Karanteeniakvaariossa tulisi olla karut olot. Sen varusteiksi riittävät pieni suodatin, pöytälamppu ja lämmitin. Kaloja seurataan karanteenissa oloaikana tiukasti, ja näin vältytään sairaiden kalojen lisäämiseltä akvaarioon. Sopiva karanteenissa oloaika kaloille on noin kolme viikkoa. Jos kalat ovat tämän jälkeen terveitä, ne voidaan päästää pääakvaarioon. Karanteeniakvaariota voi käyttää myöhemmin poikasakvaariona, jos kalat saavat poikasia.